### | | | | --- | --- | | | | | --- | | **Byråd** 28. april 2020 Sagsnr. 710-2020-4792 Dok.nr. 710-2020-136046 Sagsbehandler DPMAOL | | 78.                 Anlægsbevilling til cykelprojekt [adresse] ved Hammel - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Vejloven |

###

**SAGENS INDHOLD**

Byrådet skal i denne sag tage stilling til en
anlægsbevilling på 3,7 mio. kr. til etablering af cykelbaner langs [adresse]
mellem [adresse] til Hammel.

Det blev i Budget 2020-23 (A-242ny) besluttet at afsætte et
samlet beløb på 7,3 mio. kr. til realisering af cykelstiprojekter ved Hammel og
Hadsten. Heraf er der afsat 3,7 mio. kr. til cykelstiprojektet ved Hammel.
Beløbet skal anvendes til at etablere cykelbaner på en ca. 1,7 kilometer
strækning af [adresse] fra [adresse] til [adresse] (”Spring forbi”
[adresse]). Cykelbaner er en udvidelse af vejbredden, så der skabes plads
til cyklisterne langs med vejen. Strækningen er vist på det vedlagte kortbilag.

Den del af strækningen, som forløber igennem skoven fra
[adresse] til [adresse], ligger på privat ejendom, og skovstrækningen
foreslås eksproprieret.

**VURDERING**

Cykelbaner fra [adresse] til Hammel vil bidrage til at
skabe bedre sammenhæng i kommunens stisystem. Der vil med etablering af
cykelbanerne være forbindelse mellem Hammel og [adresse]. Dermed er der
sammenhæng i stisystemet helt fra Bjerringbro og Ulstrup til [adresse] via
Langå, og videre fra [adresse] til Hammel, [adresse] og Thorsø (Gjernbanen) samt
[adresse].

Teknik og Miljø vurderer således, at cykelbaner langs
[adresse] vil forbedre forholdene for cyklister i [adresse]. Det
vurderes også, at selvom cykelbaner etableres langs den eksisterende vej, kan
det blive nødvendigt at erhverve areal til cykelbaner og rabatter, samt for at
skabe sammenhæng til det øvrige vejnet.

Anlægsarbejdet forventes at følge nedenstående tidsplan, så
de nye cykelbaner kan tages i brug ultimo 2020. Vejrliget kan betyde, at
tidsplanen for anlægsarbejdet ikke kan overholdes.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Aktivitet** | April | Maj | Juni | Juli | Aug | Sept | Okt | Nov |
| Opmåling/forundersøgelser | X |  |  |  |  |  |  |  |
| Projektering |  | X | X |  |  |  |  |  |
| Udbud / licitation |  |  |  |  | X |  |  |  |
| Anlægsarbejde |  |  |  |  | X | X | X | X |

**ØKONOMI**

Der er udarbejdet et skøn over udgifterne til etablering af
cykelbanerne, som fremgår af tabellen herunder.

|  |  |
| --- | --- |
| **Aktivitet** | **Kr.** |
| Rådgivning og projektering | 250.000 |
| Anlæg af 1,7 km cykelbaner | 3.200.000 |
| Uforudsete udgifter | 250.000 |
| **Samlet udgift** | **3.700.000** |

[adresse] årlige udgifter til drift og
vedligeholdelse af de færdige cykelbaner (stianlæg) udgør overslagsmæssigt 28.000
kr. Det foreslås, at udgiften indarbejdes i forbindelse med den tekniske
budgetlægning for Budget 2021-24.

**INDDRAGELSE**

I forbindelse med erhvervelse af rettigheder til arealer,
vil lodsejere blive inddraget.

**INDSTILLING**

Direktøren for Teknik og Miljø indstiller til Byrådet:

1.
At godkende en anlægsbevilling på 3,7
mio. kr. til etablering af cykelbaner langs [adresse] mellem [adresse] og
Hammel, finansieret af det afsatte rådighedsbeløb i 2020.

2.
At godkende, at der kan igangsættes procedure med henblik på at
ekspropriere areal til cykelbaner.

3.     At
godkende en udvidelse af driftsbudgettet for vejvedligehold på 28.000 kr.
årligt fra 2021 til vedligehold af cykelbaner, der indarbejdes i den tekniske
budgetlægning for 2021-24.

**BESLUTNING**

***Teknik- og Miljøudvalget, 2. april 2020:***

Fraværende:Ingen

Indstilles godkendt.

***Økonomiudvalget, 21. april 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Kort - Cykelbaner, [adresse] | 710-2020-41899 |